SET สัปดาห์หน้า Sideway – จับตาตัวเลข GDP ไทย 21 ส.ค. นี้
โบรกฯมอง SET สัปดาห์หน้า Sideway จับตาตัวเลขจีดีพีไทย 21 ส.ค. นี้ คาดฟื้นตัวต่อเนื่อง
20 ส.ค. 2560

Weekly outlook : Rebound แนวต้าน 1,580/1,585 จุด แนวรับ 1,563/1,560 จุด
บล.โนมูระ พัฒนสิน ระบุในบทวิเคราะห์คาดตลาดสัปดาห์หน้า (21 – 25 ส.ค.) Sideway – Sideway Up โดยได้แรงหนุนจากการรายงาน 2Q17 GDP ไทยในวันที่ 21 ส.ค. นี้ ที่คาดว่าจะฟื้นตัวต่อเนื่อง โดย Nomura และ Consensus คาดที่ระดับ 3.4% เติบโตจาก 3.3% ใน 1Q17 ถือเป็นตัวบ่งชี้ถึงการฟื้นตัวของเศรษฐกิจไทยอย่างมีนัยสำคัญ ผสานกับมาตรการกระตุ้นเศรษฐกิจจากภาครัฐฯที่ทยอยออกมาอย่างต่อเนื่อง
ล่าสุด ททท. ทำแผนเสนอมาตรการภาษีเพื่อสนับสนุนการท่องเที่ยวไทยไปที่ รมว.คลัง ซึ่งได้รับการเห็นชอบแล้ว และคาดจะนำเข้าครม.ในสัปดาห์นี้ โดยจำนวนนักท่องเที่ยวต่างชาติเดือน ก.ค. 2017 สูงถึง 3.088 ล้านคน เพิ่มขึ้น 4.48% เทียบช่วงเดียวกันของปีก่อน เป็นระดับสูงสุดในรอบ 17 เดือน และเกือบเป็นยอดสูงสุดประวัติการเหนือตัวเลขเดิม 3,088,876 คน ในเดือน ก.พ. 2016 และหากดูยอดในช่วง 7 เดือนแรกแล้ว นักท่องเที่ยวเข้ามาแล้ว 20.4 ล้านคน +4.47% เทียบช่วงเดียวกันของปีก่อน สะท้อนกลุ่มท่องเที่ยว และกลุ่มที่เกี่ยวข้องโดดเด่นในเชิงพื้นฐาน ซึ่งแนวโน้มเศรษฐกิจไทยที่ฟื้นตัวดี และแรงขับเคลื่อนจากมาตรการภาครัฐฯนี้คาดจะส่งผลให้ตลาดหุ้นไทยมีความน่าสนใจในการลงทุนต่อเนื่อง อีกทั้งกระตุ้น Fund Flow ไหลเข้า หนุน SET แกว่งบวก แนวต้าน 1,585 รับ 1,560 จุด
ส่วนปัจจัยอื่นๆ ที่น่าติดตาม 1) ความคืบหน้าคดีจำนำข้าว 25 ส.ค. นี้ โดยศาลฎีกาแผนกคดีอาญาของผู้ดำรงตำแหน่งทางการเมืองนัดฟังคำพิพากษาคดีจำนำข้าว (อดีตนายกรัฐมนตรีฯยิ่งลักษณ์ ชินวัตร เป็นจำเลย ฐานละเว้นการปฏิบัติหน้าที่ไม่ระงับยับยั้งโครงการรับจำนำข้าว ทำให้รัฐเสียหายกว่า 5 แสนล้านบาท) แม้ประเด็นดังกล่าวจะทำให้ความเสี่ยงทางการเมืองเพิ่มขึ้น แต่มองว่าจะไม่กระทบต่อกระบวนการการเลือกตั้ง โดยมองเป็นเพียง Noise ระยะสั้นเท่านั้น 2) งานสัมมนาและประชุมประจำปีที่ Jackson Hole 24 – 26 ส.ค. ตลาดจับตาถ้อยแถลงของนางเยลเลนที่อาจจะมีการพูดถึงการปรับลด Balance Sheet ของ FED และถ้อยแถลงของนาย Draghi ถึงรายละเอียดของการปรับลดวงเงินเข้าซื้อสินทรัพย์ของ ECB ซึ่งจะเป็นตัวบ่งชี้ทิศทางเศรษฐกิจโลกในช่วงถัดไป
&lt;&lt;&lt;คลิกเพื่อดูรายละเอียด&gt;&gt;&gt;